
Projekto tikslas – gerinti „Krizinio nėštumo centro“ darbuotojų bei savanorių teikiamų paslaugų kokybę,  keliant jų kompetencijas, didinti Centro darbuotojų bei savanorių tarpusavio darbo efektyvumą bei darbo organizavimo kokybę, stiprinti bei plėtoti bendradarbiavimą su savivaldybės bei valstybinėmis įstaigomis, dirbančiomis susijusiose srityse. 
Projekto metu buvo organizuoti šie mokymai Centro darbuotojams bei:

1. “ Krizės, netektys. Tylūs gimdymai. Vaikas po netekties, persileidimo, aborto. Nėštumas po prievartos. Krizinis nėštumas.“ Seminaro tikslas - supažindinti dalyvius su psichologiniais netekčių aspektais ir suteikti konsultavimo tokiais atvejais įgūdžius. Seminaras buvo 6 ak. val. trukmės nuotoliniu būdu. Jame dalyvavo 23 asmenys - KNC darbuotojai ir savanoriai (psichologės, akušerės, ginekologės, dulos). Seminaro metu svarstytos įvairios netekties patirtys, būsenos, praktiškai pasirinkta ir analizuota 1 situacija pagal pateiktą supervizijos struktūrą bei praradimų išraiškos ir prasmės ieškojimo modelį. Gautas žinias ir įgūdžius seminaro dalyviai galės tiesiogiai pritaikyti savo, kaip psichologių, dulų, ginekologių darbe, su klientėmis, išgyvenančiomis netektis. Seminaras gyvas, įtraukiantis, jo turinys vertingas ir praktiškas, pritaikomas darbe.
2.  „Darbas su nerimu. Nerimo sutrikimai“ . 8 ak. val. trukmės . Šiuose mokymuose dalyvavo 3 konsultantės. Mokymų metu išsamiai aptartos kelios nerimo sutrikimų rūšis- socialinis nerimas, generalizuoto nerimo sutrikimas ir panikos atakos. Kalbėta kokios šio nerimo priežastys, kuo skiriasi, ką turi bendro, kaip atpažinti. Gauta daug praktinių įrankių kaip padėti sau kylant nerimui, o taip pat, kaip padėti klientui, o esant reikalui nukreipti specialistui.
3. „Įsisąmoninta atjauta kaip pagalbos sau ir kitiems (psichoterapinė) priemonė“ - dalyvaus socialinė darbuotoja.  6 val trukmės. Šiuos mokymus išklausė Centro socialinė darbuotoja. Seminaro formatas darbuotojai padėjo labai gyvai praktiškai apmąstyti jos darbe labai svarbią atjautos temą. Naudingas buvo priminimas, kad atjauta turi būti trimis kryptimis - viena jų, ne paskutinė - atjauta sau, to irgi reikia mokytis. Svarbu mokyti žmones atjautos sau, nes save atjaučiantys žmonės turi geresnę psichologinę sveikatą. Atjauta sau siejama su pasitenkinimu gyvenimu, laime, optimizmu, emociniu atsparumu ir kt. Atjauta gali būti mažinama savidestrukcija, savęs kritikavimas, gėdos jausmas, nesirūpinimas savimi. Darbuotoja pritaikys įgytas žinias savo darbe su moterimis ir vyrais, kuriems atjauta būtina.
4. „Itin stiprių emocijų ir streso valdymas. (Savi)pagalba žmonėms, esant stiprioms, sunkiau reguliuojamoms emocijoms “ . 5-6 ak. val. trukmės. Šiuos mokymus išklausė Centro psichologė. Įgytos žinios ir įgūdžiai bus naudingi darbe su žmonėmis, kovojantiems su vidiniu chaosu, intensyviais emociniais svyravimais, impulsyvumu, tuštumos pojūčiu, beprasmybės ir bejėgiškumo jausmais ir suicidiniu elgesiu.
5.  „Dėmesingu įsisąmoninimu ir atjauta grįstas gyvenimas“. Šiuos mokymus išklausė Centro psichologė. Išklausytos 21 ak. mokymo valandos. Atjautos mokymai per asmeninį patyrimą formavo naujus įgūdžius ir gebėjimus, padėsiančius labiau su atjauta atliepti klientų poreikius konsultaciniame psichologo darbe. Mokymas priimti sunkumus, kaip gyvenimo dalį, ir nepereiti į kentėjimą, taupo vidinius resursus, skatina ieškoti naujų buvimo būdų ir geranoriškai rūpintis savimi. Vadovaudamasi šiuo principu psichologė galės klientams pasiūlyti kitokį požiūrį - kaip į savo gyvenimą integruoti įvairias gyvenimo patirtis ne nuo jų bėgant, o švelniai ir su atjauta į jas atsigręžiant ir paverčiant jas stiprybėmis, prasmėmis, išmintimi.
6. KNC darbuotojų mokymai apie perdegimo sindromą, streso valdymą, komandinį darbą. 1 dienos (8 val.) individualūs mokymai komandai (dalyvavo 7 asmenys). Didžioji dalis praktinių veiklų su komandos nariais. Mokymų metų stiprėjome, kaip komanda, gryninomės organizacijos tikslus, vertybes, atsakomybes, veikimo principus, artimiausias veiklas, komunikacijos būdus. Taip pat peržiūrėjome kiekvienos darbuotojos įsitraukimą į organizacijos klestėjimą bei įsipareigojimą bendrai vizijai. Patobulinome susirinkimų vedimo procesą, kuris įnešė aiškumo, struktūros, efektyvumo. Planuojamas tęstinis konsultacinis darbas su mokymų lektoriumi, siekiant sistemingai ir nuosekliai įgyvendinti mokymų metu numatytus pokyčius.
7. Facebook reklamos mokymai – dalyvavo projektų koordinatorė. FB reklamos nuotoliniai 10 ak. val. mokymai - teorija ir praktika. Mokymų metu buvo labai detaliai kalbama apie FB paskyros valdymą, reklamų auditorijų kūrimą, reklamos tikslus, reklamos kampanijų startegijas, gautų rezultatų analizavimą su tikslu tobulinti sekančias kampanijas. Nuosekliai ir pastoviai tai taikant, visa tai prisidės prie sėkmingesnio organizacijos FB viešinimo kampanijų kūrimo.
8. Vyko 2 savanorių tarpiniai susitikimai: Klaipėdoje ir Kaune. Klaipėdos susitikime    dalyvavo 7 savanoriai ir 2 darbuotojos. Nauja darbuotoja susipažino su Klaipėdos savanoriais, išklausė jų lūkesčius, problemas. Kauno susistikime dalyvavo 10 Kauno savanorių ir 1 darbuotoja. Tai reguliarūs susitikimai, kurių metu aptariamos Centro naujienos, poreikiai, savnorių patirtys, iššūkiai. Jų metu atliepiami savanorių emociniai poreikiai, kuriamas bendrystės jausmas.
9. Visų darbuotojų įsitraukimo dėka buvo intensyviai mezgami nauji bei atnaujinami seniau egzistavę bendradarbiavimo santykiai su savivaldybių institucijomis: socialinių paslaugų centrais, visuomenės sveikatos biurais, poliklinikomis), kitomis NVO, privačiomis įstaigomis (privačios įmonės, privatūs med.centrai, vaistinės , kt.) . Buvo užmegzti 13 visai naujų santykių, atnaujinta 10 santykių, o dar 6 įstaigos informuotos apie bendradarbiavimo galimybę, bet pakolkas aktyviai neatsiliepė. Buvo išsiųsti aprašymai kokias veiklas vykdo organizacija, kur matytume bendradarbiavimo galimybes, išsiųstos preliminarios sutartys. Dalis organizacijų atsiliepė, buvo pasirašytos sutartys, susitarta dėl informacinės medžiagos pristatymo bei kitų bendradarbiavimo galimybių. 
10. Buvo ieškoma bendrų sąlyčio taškų ir su privačiomis įstaigomis,  ieškoma kaip galima įtaukti privačias įmones ar kitas organizacijas į tam tikras veiklas. Tokių bendrų veiklų per projekto laikotarpį įvyko net 11 – tai paramos akcijos, konferencija, paroda.
11. Projekto laikotarpiu buvo išplatinta virš 7000 vnt skrajučių. Jos buvo pristatytos 21 įstaigai. Platinama buvo tiesiogiai, susitikimų, vizitų metu, o taip pat siunčiamos paštu ar platinamos per mūsų partnerius jų partneriams ar jiems pavaldžioms institucijoms (pvz. Visuomenės sveikatos biurai platino po medicinos bei socialines įstaigas). Tikimės, kad informacinė sklaida prisidės prie organizacijos teikiamų paslaugų žinomumo.
Informacinė medžiaga (skrajutės) pristatyta (7250 vnt.):

1. Karoliniškių poliklinika – 100 vnt.
2. Baltupių šeimos centras -100 vnt.
3. Naujosios Vilnios poliklinika -100 vnt.

4. Kauno raj. SPC – 250 vnt.

5. Trakų m.savivaldybė – 50 vnt.

6. Klaipėdos Caritas – 50 vnt.

7. Telšių VSB -100 vnt.

8. Plungės VSB – 500 vnt.

9. Palangos VSB – 100 vnt.

10. Klaipedos miesto Seimos Centras -100 vnt.

11. Mažeikių VSB – 100 vnt.

12. Kretingos raj. VSB-  500 vnt.

13. Šilalės VSB – 500 vnt.

14. Klaipeda. Sportininku Vaistine(du filialai) - 100 vnt.

15. Klaipeda. Seimos klinika, Mano seimos daktras - 100 vnt.

16. Kauno Šv. Dvasios (Šilianių) bažnyčia -150 vnt.

17. Druskininknų raj.VSB – 500 vnt.

18. Šakių VSB – 250 vnt.

19. Kitos Parapijos – 3500 vnt.
20. Konferencijos metu – 50 vnt.

21. Moterų krizių centras – 50 vnt.

